|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 22 | | **КАРАР**  3-нче сентябрь 2019 ел | |

Түбән Кама шәһәренең Җирдән файдалану һәм төзелеш кагыйдәләренә үзгәрешләр кертү проекты буенча җәмәгать тыңлавы билгеләү турында

Җир кишәрлекләре хокук ияләренең уңайлы яшәеш шартлары, хокуклары һәм законлы мәнфәгатьләре буенча кеше хокукларын үтәү максатларында, 2004 елның 29 декабрендәге 190-ФЗ номерлы Россия Федерациясе Шәһәр төзелеше кодексының 33 һәм 5.1 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы нигезендә, Түбән Кама шәһәр Советының «Татарстан Республикасы Түбән Кама шәһәре муниципаль берәмлегендә җәмәгать тыңлавы оештыру һәм үткәрү тәртибе турында» 2006 елның 13 октябрендәге 24 номерлы карары белән карар бирәм:

1. Түбән Кама шәһәренең Җирдән файдалану һәм төзелеш кагыйдәләренә шәһәр төзелеше зонасы картасына үзгәрешләр кертү өлешендә (1-нче кушымта), территорияне файдалануның махсус шартлары булган зоналар картасына үзгәрешләр кертү өлешендә (2-нче кушымта), текстлы материалларга үзгәрешләр кертү өлешендә (3-нче кушымта) үзгәрешләр кертү проекты буенча җәмәгать тыңлавы билгеләргә.

2. Җәмәгать тыңлавы үткәрү буенча комиссия составын расларга (4-нче кушымта).

3. Билгеләргә:

3.1. җәмәгать тыңлавын оештыручы итеп, җәмәгать тыңлавы үткәрү буенча комиссияне;

3.2. проект экспозициясен ачу урыны: Түбән Кама шәһәре, Мәктәп бульвары, 2А йорт, 1 кат холы адресы буенча Түбән Кама муниципаль районы күпфункцияле үзәге (алга таба – КФҮ);

3.3. проект экспозициясен ачу датасы – 2019 елның 6 сентябре;

3.4. проект экспозициясен үткәрү сроклары – 2019 елның 6 сентябреннән 2019 елның 7 ноябренә кадәр;

3.5. проект экспозициясендә булырга мөмкин булган көннәр һәм сәгатьләр: Түбән Кама муниципаль районының КФҮ эш режимы буенча (дүшәмбе, чәршәмбе, пәнҗешәмбе, шимбә: 08:00 дән 18:00 сәгатькә кадәр, сишәмбе: 08:00 дән 20:00 сәгатькә кадәр, җомга: 07:00 дән 17:00 сәгатькә кадәр, якшәмбе: 08:00 дән 17:00 сәгатькә кадәр);

3.6. җәмәгать тыңлавы үткәрү вакыты – 2019 елның 7 ноябрендә 10:30 сәг.;

3.7. үткәрү урыны – Түбән Кама шәһәре, Мәктәп бульвары, 2А йорт, утырышлар залы адресы буенча Түбән Кама муниципаль районының КФҮе;

3.8. җәмәгать тыңлавында катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12-нче кисәге нигезендә идентификация узган җәмәгать тыңлавында катнашучылардан җәмәгать тыңлавында катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2019 елның 6 сентябренә кадәр гаммәви мәгълүмат чараларының матбугат басмаларында әлеге карарны бастырып чыгаруны тәэмин итәргә, Түбән Кама муниципаль районының рәсми сайтында урнаштырырга.

5. Җәмәгать тыңлавы үткәрү буенча комиссиягә:

5.1. 2019 елның 6 сентябренә кадәр җәмәгать тыңлавы үткәрү турында хәбәрне, проект һәм мәгълүмати материалларны Түбән Кама муниципаль районы КФҮнең мәгълүмати стендында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, җәмәгать тыңлавында катнашучылар җыелышын уздыруны, җәмәгать тыңлавы беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә җәмәгать тыңлавын әзерләргә һәм үткәрергә;

5.4. җәмәгать тыңлавы нәтиҗәләре буенча йомгакны Түбән Кама муниципаль районының рәсми сайтында гаммәви мәгълүмат чараларының матбугат басмаларында һәм Түбән Кама муниципаль районы КФҮнең мәгълүмати щитларында урнаштырырга.

6. Әлеге карарның үтәлешен тикшереп торуны җәмәгать тыңлавы үткәрү буенча комиссиягә йөкләргә.

А.Р. Метшин


Татарстан Республикасы

Түбән Кама шәһәре Мэрының

2019 елның 3-нче сентябрь

22-нче номерлы карарына

1-нче кушымта






Татарстан Республикасы

Түбән Кама шәһәре Мэрының

2019 елның 3-нче сентябрь

22-нче номерлы карарына

2-нче кушымта





Татарстан Республикасы

Түбән Кама шәһәре Мэрының

2019 елның 3-нче сентябрь

22-нче номерлы карарына

3-нче кушымта

Түбән Кама шәһәренең Җирдән файдалану һәм төзелеш кагыйдәләренә

кертелә торган үзгәрешләр

Түбән Кама шәһәр Советының 2010 елның 22 декабрендәге 20 номерлы карары белән расланган Түбән Кама шәһәренең Җирдән файдалану һәм төзелеш кагыйдәләрендә:

- Россия Федерациясе икътисадый үсеш министрлыгының «Җир кишәрлекләреннән файдалануның рөхсәт ителгән төрләре классификаторын раслау турында» 2014 елның 1 сентябрендәге 540 номерлы Боерыгы белән расланган рөхсәт ителгән куллану төрләрен классификаторга туры китерергә;

-җир кишәрлекләренең һәм капиталь төзелеш объектларының чик параметрларын Ж-1 территориаль зонасын файдалануның рөхсәт ителгән өстәмә төрләренә карата кертергә.

Татарстан Республикасы

Түбән Кама шәһәре Мэрының

2019 елның 3-нче сентябрь

22-нче номерлы карарына

4-нче кушымта

Түбән Кама шәһәренең Җирдән файдалану һәм төзелеш кагыйдәләренә үзгәрешләр кертү проекты буенча җәмәгать тыңлавы үткәрү буенча

комиссия составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитеты-ның Түбән Кама муниципаль районы Төзелеш һәм архитектура идарәсе башлыгы вазыйфаларын башкаручы. |
| Комиссия әгъзалары: | | |
| Ханов Ф.Г. | - | Татарстан Республикасы Түбән Кама муниципаль районы Башлыгы киңәшчесе; |
| Сираҗетдинов Э.Р. | - | Татарстан Республикасы Түбән Кама муниципаль районы архитекторы; |
| Салаватов А.Р. | - | экологик, технологик һәм атом күзәтчелеге буенча федераль хезмәтнең Идел буе территориаль идарәсенең Түбән Кама территориаль бүлеге башлыгы (килешү буенча); |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Мостафин Р.Р. | - | Татарстан Республикасы Түбән Кама муниципаль районы Башкарма комитетының Түбән Кама муниципаль районы төзелеш һәм архитектура идарәсе башлыгы урынбасары. |